Številka: 0100-11/2022/2

Datum: 13. 1. 2022

**Zadeva:** **Odgovor v zvezi z izplačevanjem redne delovne uspešnosti v primeru spremembe plačnega razreda med mesecem**

Spoštovani,

prejeli smo vašo elektronsko pošto, v kateri sprašujete, kako se upošteva osnovna plača kot seštevek plač javnih uslužbencev v primeru spremembe plačnega razreda med mesecem (npr. 20. 11. 2021 se javnemu uslužbencu plačni razred poviša). Zanima vas, kakšen znesek osnovne plače se upošteva pri določitvi mase sredstev za osnovne plače za ta mesec.

V zvezi s vašim vprašanjem vam sporočamo, da se skladno s prvim odstavkom 28. člena Kolektivne pogodbe za javni sektor (Uradni list RS, št. [57/08](http://www.uradni-list.si/1/objava.jsp?sop=2008-01-2429), [23/09](http://www.uradni-list.si/1/objava.jsp?sop=2009-01-0988), [91/09](http://www.uradni-list.si/1/objava.jsp?sop=2009-01-3987), [89/10](http://www.uradni-list.si/1/objava.jsp?sop=2010-01-4773), [89/10](http://www.uradni-list.si/1/objava.jsp?sop=2010-01-4774), [40/12](http://www.uradni-list.si/1/objava.jsp?sop=2012-01-1702), [46/13](http://www.uradni-list.si/1/objava.jsp?sop=2013-01-1767), [95/14](http://www.uradni-list.si/1/objava.jsp?sop=2014-01-3963), [91/15](http://www.uradni-list.si/1/objava.jsp?sop=2015-01-3607), [21/17](http://www.uradni-list.si/1/objava.jsp?sop=2017-01-1101), [46/17](http://www.uradni-list.si/1/objava.jsp?sop=2017-01-2244), [69/17](http://www.uradni-list.si/1/objava.jsp?sop=2017-01-3284) in [80/18](http://www.uradni-list.si/1/objava.jsp?sop=2018-01-3868); v nadaljevanju: KPJS) pri posameznem proračunskem uporabniku obseg sredstev za izplačilo redne delovne uspešnosti, v skladu s 27. členom te kolektivne pogodbe, določi na podlagi **osnovnih plač** javnih uslužbencev, določenih v skladu s pogodbami o zaposlitvi. **Pri tem se upošteva podatke o osnovnih plačah za posamezne mesece.** Na tej podlagi uporabnik proračuna določi obseg sredstev za posamezno obdobje ocenjevanja. Obseg sredstev se pri uporabniku proračuna določi kot skupen seštevek osnovnih plač javnih uslužbencev, določenih v pogodbi o zaposlitvi.

Iz navedenega izhaja, da se v obseg sredstev za izplačilo redne delovne uspešnosti **v primeru spremembe plačnega razreda na istem delovnem mestu med mesecem, ta sprememba upošteva od dneva njenega nastanka,** karv konkretnem primeru pomeni, da se za mesec november 2021 upošteva do 19. novembra 2021 nižja osnovna plača, od 20. novembra 2021 dalje pa višja osnovna plača.

Nadalje vam sporočamo, da Zakon o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165), [84/18](http://www.uradni-list.si/1/objava.jsp?sop=2018-01-4122) in [204/21](http://www.uradni-list.si/1/objava.jsp?sop=2021-01-4154); v nadaljevanju: ZSPJS) v 22.a členu določa, da lahko redna delovna uspešnost letno znaša največ dve osnovni mesečni plači javnega uslužbenca, pri čemer se kot osnova upošteva višina osnovne plače javnega uslužbenca v mesecu decembru preteklega leta. Skladno z drugim odstavkom 28. člena KPJS je osnova za določitev najvišjega možnega letnega zneska za izplačilo redne delovne uspešnosti javnega uslužbenca na podlagi prvega odstavka 22.a člena ZSPJS, osnovna plača javnega uslužbenca, ki mu je pripadala v skladu s pogodbo o zaposlitvi za mesec december preteklega leta. Iz navedenih določb izhaja, da napredovanje v višji plačni razred ali višji naziv ter tudi sprememba plačnega razreda, ki je posledica spremembe uvrstitve delovnega mesta ali naziva v plačni razred na podlagi kolektivne pogodbe, **ne vpliva na določitev najvišjega možnega izplačila redne delovne uspešnosti na individualni ravni javnega uslužbenca, saj je ta vezana na osnovno plačo meseca decembra preteklega leta**.

Prijazen pozdrav,

 Peter Pogačar

generalni direktor

Poslano:

* naslovniku po elektronski pošti